- Diwar-benn Jezuz Nazareth, emeze, a zo bet eur profed galloudus en e oberou hag en e gomzou, dirak Doue hag ar bobl, ha setu penôs prinsed ar veleien hag hon pennou-bras o deus roët anezan d'ar Rornaned evit bezan kondaonet d'ar maro, hag o deus e staget ouz ar groaz. Ni a oa en gortoz e vije Dasprener Israël, ha breman, goude kement-se holl, eman hirie an trede de abaoue m'eo tremenet an treo-ze. Koulskoude, darn eus ar merc'hed a oa ganimp o deus spontet ac'hanomp : et int d'ar be arôk ar sklerijen, hag int deut, hep bezan kavet e gorf, da rei kelou o deus gwelet êle hag a lavar eo beo. Unan bennak ac'hanomp a zo êt ive d'ar be hag o deus kavet an treo e giz m'o devoa lavaretar merc'hed, mes n'o deus ket egavet e-unan.